Siden midten af [[1980'erne]] er der sket en stærk industriel udvikling. Som følge heraf er landet rykket op i rækken af de såkaldte »Tærskellande« eller asiatiske »Tigerstater«. Malaysia anses for at være et af de økonomisk og politisk mest stabile lande i Sydøstasien. Der føres en såkaldt konvergens af tradition og modernitet samt [[islam]] og [[kapitalisme]]. Gennem denne nyorientering oplevede landet en fundamental forandring fra en tidligere agrarstat til en teknologisk og kapitalintensiv industriplacering. Fra begyndelsen af 1980'erne til midten af 1990'erne voksede Malaysias BNP med næsten 8 % årlig. [[Asienkrisen]] ramte Sydøstasien hårdt, men genoprettelsen gik hurtigere i Malaysia end i nabolandene. Malaysia afslog hjælp fra [[IMF]] men efterlignede fondets tiltag i nabolandene<ref>{{Kilde bog|forfatter=Unhammer, Asle|år=2005|titel=Asia-krisen – krisehåndtering og politikkdebatt|udgivelsessted=Bergen|forlag=Norges Handelshøyskole|side=24–27|sprog=no|url=http://hdl.handle.net/11250/167662}}</ref> og blev hjulpet af den internationale [[konjunktur]]udvikling.<ref name="Tenold" /> Vigtige betingelser for Malaysias vækst har været stor vækst i arbejdsstyrken, høje sparerater, høje investeringsrater, god tilgang på udenlandske markeder og kapital, høj efterspørgsel efter industriprodukter samt mobilisering af økonomisk vækst. Malaysia har ført en økonomisk politik med sigte på overskud eller balance på offentlige budgetter, stabile [[realrente]]r og lav [[inflation]].<ref name="Tenold" />
Organisationer